text: Ung mand tissede og skreg sig til dyr bytur
  12 januar 2014 kl. 09.36
  En ung mand fra Randers fik sig par ekstra regninger, da han i nat fejrede sin fødselsdag i Kolding.
  Først på natten blev han af politiet taget i af at tisse i en gyde i midtbyen. Det gav den unge mand, der netop var fyldt 24 år, en bøde på tusinde kroner. Herefter fortsatte han sin tur ud i nattelivet.
  Da natten så småt blev afløst af morgen kolliderede fødselaren igen med politiet. Da han fik øje på politiet begyndte han, sandsynligvis opmuntret af nattens tidligere hændelser, at råbe af ordensmagten. Blandt andet kaldte han en betjent for ?et røvhul?.
  Derfor modtog randrusianeren aftens anden bøde. Den fik han for overtrædelse af ordensbekendtgørelsen og beløber sig til 2.000 kroner.
  